Lamsribbetjies met koljander en bruin asyn | SARIE
FOTO Donna Lewis	10 Januarie 2016
Lamsribbetjies met koljander en bruin asyn	deur Herman Lensing
As jy van die Noord-Kaap kom, ken jy dié manier van gaarmaak baie goed. Die ribbetjies word stadig oor die kole gebraai tot goudbruin en bros. Eenvoudige kos, maar lekker.
• 24 lamsribbetjies
• 60 ml bruin asyn
• varsgemaalde growwe sout
• 60 ml heel koljanderkorrels, fyngestamp
Verhit kole tot matig warm of verhit oond tot 160 °C. Pak ribbetjies op toeklaprooster of in oondbraaibak. Sprinkel asyn oor en vryf goed in vleis in met vingerpunte. Geur met sout en swartpeper. Sprinkel koljander oor. Braai stadig met vetkant na bo tot vet uitgebraai is – sowat 1 uur. Draai om as jy oor kole braai tot vet goudbruin en bros is of bak goudbruin onder oond se rooster-element. Sit voor met ekstra fyn koljander.